==== Sidste år (1967-1971) ====
I februar 1967 dirigerede Stravinskij en koncert i [[Miami]] i [[Florida]]. Hans honorar for et sådant arrangement var på det tidspunkt steget til 10.000 dollars. Efter denne optræden, afviste Stravinskij som hovedregel at deltage i arrangementer, der krævede at han skulle flyve.<ref name=":9">Walsh, ''Stravinsky'', 528. </ref> En undtagelse var da han i maj 1967 fløj til [[Toronto]] i [[Canada]] for at dirigere ''Pulcinella'' (1920) i Massey Hall med Toronto Symphony Orchestra. Værket var således ikke særligt fysisk krævende, men den aldrende Stravinskij måtte alligevel, for første gang nogensinde, dirigere siddende. Det blev hans sidste optræden som dirigent.<ref>Walsh, ''Stravinsky'', 529.</ref> Stravinskij mistænkte, at han havde fået et [[Apopleksi|slagtilfælde]] under koncerten.<ref name=":9" /> I august blev han indlagt på et hospital i Hollywood med blødende [[mavesår]], der krævede [[blodtransfusion]]. I sin dagbog noterede Craft, at han måtte made den syge Stravinskij, samt holde hans hånd: "Han siger at varmen formindsker smerten".<ref>White, ''Stravinsky'', 154.</ref>
Musik Historie